stanford-oval/wikipedia huggingface dataset:
Polohy

| Polohy (Пологи) |
| --- | --- |
 lippu:  vaakuna
 Polohy
 Koordinaatit: 47.4785°N, 36.2532°E 
Valtio:  Ukraina
Alue:  Zaporižžjan alue
Piiri:  Polohyn piiri
Väkiluku (2021):  18 396
Infobox OKVirheellinen NIMI-arvo: 
Polohy (ukr. Пологи; vuosina 1928—1937 nimenä oli Tšubarivka ukr. Чубарівка) on kaupunki Zaporižžjan alueella Ukrainan eteläosassa, Konkajoen äärellä. Kaupunki on Polohyn piirin (167 060 as., 2021) hallinnollinen keskus. Kaupungin asukasluvuksi arvioitiin 18 396 (2021).
Polohy sijaitsee 98 kilometriä aluekeskus Zaporižžjasta itäkaakkoon. Polohy on rautateiden risteyspaikkakunta, jonka asema on Etelä-Ukrainan poikittaisella päärataosuudella Zaporižžja–Volnovah’a, ja jolta risteää ratayhteys etelään Berdjanskin satamakaupunkiin, ja toinen rata pohjoiseen.
Polohyn kehitys sai alkunsa 1800-luvun lopulla, kun sieltä rakennettiin rautatieosuus, joka loi yhteyden Berdjanskista Donbassiin ja Harkovaan. Vuonna 1887 seudulla oli hautausmaa. Vuodesta 1890 lähtien hautausmaan ja Kolkajoen välille nousi taloja radanrakentajille ja rautatieläisille. Vuonna 1894 rakennettiin rautatieasema ja avattiin rautatiekaluston korjauspajoja. Nämä edistivät paikkakunnan kasvua. Vuonna 1904 rakennettiin toinen ratayhteys ja Polohystä tuli risteyspaikkakunnasta. Vuonna 1905 paikkakunnalla oli satakunta taloa, ja asukkaita oli 700.
Polohyn rautatieasema.
Aiheesta muualla

Kuvia tai muita tiedostoja aiheesta Polohy Wikimedia Commonsissa
Lauren Conrad

| Lauren Katherine Tell |
| --- | --- |
 Lauren Tell vuonna 2009.
Henkilötiedot
Koko nimi:  Lauren Katherine Tell
Syntynyt: 1. helmikuuta 1986 (ikä 39) Laguna Beach, Kalifornia, Yhdysvallat
Ammatti:  näyttelijä, muotisuunnittelija, TV-tähti
Puoliso:  William Tell
Näyttelijä
Taiteilijanimet:  L.C.
Merkittävät roolit:  Lauren - The Hills   Lauren - Laguna Beach
Palkinnot
 Teen Choice -palkinto (sarjasta The Hills) 
Aiheesta muualla
Viralliset kotisivut
IMDb 
Lauren Katherine Tell (o.s. Conrad; s. 1. helmikuuta 1986 Laguna Beach, Kalifornia, Yhdysvallat) on yhdysvaltalainen televisiotähti, näyttelijä, muotisuunnittelija ja kirjailija. Hänet tunnetaan myös nimellä L.C. Lauren tuli tunnetuksi tositelevisiosarjoista Laguna Beach: The Real Orange County ja The Hills. Sarjat käsittelevät hänen elämäänsä ja etenemistään muodinalalla.
Biografia > Nuoruus

Lauren Conrad syntyi Laguna Beachissä, Kaliforniassa. Hänellä on kaksi nuorempaa sisarusta: Breanna ja Brandon Conrad. Breanna oli mukana Laguna Beach: The Real Orange Countyn viimeisellä tuotantokaudella. Lauren Hän haki Laguna Beachin lukioon, jonka jälkeen hän muutti San Franciscoon ennen kuin asettui Los Angelesiin.
Biografia > Ura ja opiskelu

Lauren esiintyi viimeisen opiskeluvuotensa aikana MTV:n tositelevisiosarjassa Laguna Beach. Valmistuttuaan 2004 hän pääsi opiskelemaan Academy of Art Universityyn San Franciscossa, jossa hän opiskeli yhden lukuvuoden ajan. Hän palasi kotiin Laguna Beachin toisen tuotantokauden jaksojen kuvausten ollessa käynnissä ja alkoi käydä paikallista lukiota, kunnes siirtyi opiskelemaan Fashion Institute of Design and Merchandisingiin.
The Hills -sarjan ensimmäisen tuotantokauden ensimmäinen jakso nähtiin ensimmäisen kerran MTV:llä toukokuussa 2006. Sarja käsittelee Laurenin muuttoa Los Angelesiin, työskentelyä muotialalla sekä hänen ja ystäviensä yksityiselämää, mukaan lukien Laurenin kämppäkaveri Heidi Montagin elämää.
MTV:llä nähtiin The Hillsin toinen tuotantokausi, jota kuvattiin vuoden 2006 loppukesästä vuoden 2007 alkuun saakka. Sarjan kolmas tuotantokausi ilmestyi elokuussa 2007. Suunnilleen vuoden kuluttua Yhdysvalloissa ilmestyi neljäs tuotantokausi. Viides tuotantokausi käynnistyi Yhdysvalloissa huhtikuussa 2009. Conradin mukaan viides tuotantokausi olisi viimeinen, jossa hän on vakituisesti mukana.
Biografia > Muotiala

Conradin ensimmäinen työ muotialalla oli harjoittelijan paikka Teen Voguella. Samoihin aikoihin kuvattiin The Hills -sarjan ensimmäistä tuotantokautta.
Nykyään Conrad työskentelee oman vaatemallistonsa Paper Crownin parissa. Conrad on kirjoittanut LA Candy -trilogian, joka perustuu hänen omiin kokemuksiinsa tosi-tv -sarjassa. Trilogian lisäksi Conrad on kirjoittanut The Fame Game -romaanin sekä Beauty- ja Style-kirjat. Viimeisin Conradin kirja Infamous julkaistiin vuonna 2013.
Conrad on myös julkaissut oman malliston Kohl'sille vuonna 2009 sekä vuonna 2015.
Biografia > Lauren Conradin kirjat

L.A. Candy (2009)
Sweet Little Lies (2010)
Sugar and Spice (2010)
Lauren Conrad Style (2010)
The Fame Game (2012)
Lauren Conrad Beauty (2012)
Starstruck (2012)
Infamous (2013)
Biografia > Yksityiselämä

Vuonna 2004 Lauren seurusteli Stephen Collettin kanssa ja vuonna 2005 Jason Wahlerin kanssa. Samaan aikaan he kuvasivat Laguna Beachia. muutettuaan Los Angelesiin ja alkaessaan kuvata the Hillsiä Lauren ja Jason päättivät aloittaa suhteensa uudestaan vuonna 2006, mutta suhde päättyi jälleen jo vuonna 2007.
Laurenin kuuluisin suhde oli hänen ja The Hilssissä mukana olleen Brody Jennerin on/off -suhde. Suhde kesti aina vuodesta 2007 vuoteen 2010 saakka. Lauren ja Brody erosivat hyvinä ystävinä.
Vuoden 2012 helmikuussa Lauren kertoi seurustelevansa William Tell -nimisen muusikon kanssa. Syyskuussa 2013 Conrad ja Tell muuttivat yhteiseen kotiin ja menivät kihloihin. 13. syyskuuta 2014 Conrad ja Tell menivät naimisiin ja Lauren vaihtoi virallisesti sukunimensä Conradista Telliksi.
Filmografia > Elokuvat

| Vuosi | Elokuva | Rooli |
| --- | --- | --- |
| 2007 | Epic Movie | Lauren |
| 2012 | L!fe Happens | Lauren |
Filmografia > Omana itsenään televisiossa

| Vuosi | Televisiosarja |
| --- | --- |
2004–2006: Laguna Beach: The Real Orange County
2006-2010: The Hills
2008: Greek
2008: Privileged
2009: Bromance
2009: Haluatko miljonääriksi?
2009: Huippumalli haussa
2009: Family Guy
2010: Takana loistava tulevaisuus
2012: Punk'd
2014: Fashion Police
2014: Pop Innovators
2014: The Eric Andre Show
Polonne

| Polonne Полонне |
| --- | --- |

 lippu:  vaakuna
 Polonne
 Koordinaatit: 50.1210°N, 27.5060°E 
Valtio:  Ukraina
Alue:  Hmelnytskyin alue
Piiri:  Šepetivkan piiri
Kirjallinen maininta:  996
Väkiluku (2021)  ():  20 471
Infobox OKVirheellinen NIMI-arvo: 
Polonne (ukr. Полонне) on historiallinen kaupunki Ukrainan Hmelnytskyin alueen koilliososassa Šepetivkan piirissä. Polonne sijaitsee Dneprin vesistöön kuuluvan H’omorajoen varrella, linnuntietä 33 kilometriä piirikeskus Šepetivkan keskustasta itään ja 77 kilometriä aluekeskus Hmelnytskyistä pohjoiskoilliseen. Kaupungissa on Ukrainan rautateiden päärataverkoston varrella sijaitseva rautatieasema.
Ukrainan tilastokeskus arvioi kaupungin väkiluvuksi 20 471 asukasta vuoden 2021 alussa.
Polonne mainitaan ensimmäisen kerran kirjallisissa lähteissä vuonna 996.
Kaupunki on Ukrainan vuonna 2020 tehdyn aluehallintouudistuksen jälkeen kuulunut Šepetivkan piiriin; tätä ennen se oli vuodesta 1923 piirikeskus.
Pyhän Annan kirkko (vuodelta 1607).
Pokrovan kirkko (1910).